Julkisasiamiehen ratkaisuehdotus Léger 20 päivänä syyskuuta 2001. - Euroopan yhteisöjen komissio vastaan Helleenien tasavalta. - Jäsenyysvelvoitteiden noudattamatta jättäminen - Direktiivien 97/41/EY, 98/51/EY ja 98/67/EY täytäntöönpanon laiminlyönti. - Asia C-166/00.



Oikeustapauskokoelma 2001 sivu I-09835



Julkisasiamiehen ratkaisuehdotukset

1 Euroopan yhteisöjen komissio vaatii esillä olevassa asiassa yhteisöjen tuomioistuinta toteamaan, että Helleenien tasavalta ei ole noudattanut direktiivien 97/41/EY,(1) 98/51/EY(2) ja 98/67/EY(3) mukaisia velvoitteitaan, koska se ei ole antanut säädetyssä määräajassa kyseisten direktiivien noudattamisen edellyttämiä lakeja, asetuksia ja hallinnollisia määräyksiä.(4)

2 Yhteisöjen tuomioistuin on todennut vakiintuneessa oikeuskäytännössään, että arvioitaessa EY 226 artiklan mukaisen kanteen osalta sitä, onko jäsenvaltio jättänyt noudattamatta jäsenyysvelvoitteitaan, on otettava huomioon jäsenvaltion tilanne sellaisena kuin se oli perustellussa lausunnossa asetetun määräajan päättyessä.(5)

3 Esillä olevassa asiassa esitetyistä asiakirjoista käy ilmi, että Helleenien tasavalta ei ollut antanut direktiivien 97/41/EY, 98/51/EY ja 98/67/EY noudattamisen edellyttämiä lakeja, asetuksia ja hallinnollisia määräyksiä komission perustellussa lausunnossaan asettamassa kahden kuukauden määräajassa, joka päättyi 5.10.1999. Kreikan hallitus ei kiistä näitä tosiseikkoja vaikka se vaatiikin yhteisöjen tuomioistuinta hylkäämään kanteen.

Ratkaisuehdotus

4 Edellä esitetyn perusteella ehdotan, että yhteisöjen tuomioistuin hyväksyy komission nostaman kanteen ja toteaa seuraavaa:

1) Helleenien tasavalta ei ole noudattanut

- hedelmien ja vihannesten torjunta-ainejäämien enimmäismäärien vahvistamisesta annetun direktiivin 76/895/ETY, viljojen torjunta-ainejäämistä annetun direktiivin 86/362/ETY, eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta annetun direktiivin 86/363/ETY ja torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, annetun direktiivin 90/642/ETY muuttamisesta 25 päivänä kesäkuuta 1997 annetun neuvoston direktiivin 97/41/EY 5 artiklan 1 kohdan

- toimenpiteiden vahvistamisesta tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun neuvoston direktiivin 95/69/EY panemiseksi täytäntöön 9 päivänä heinäkuuta 1998 annetun komission direktiivin 98/51/EY 10 artiklan 1 kohdan

- eikä direktiivien 80/511/ETY, 82/475/ETY, 91/357/ETY ja neuvoston direktiivin 96/25/EY muuttamisesta ja direktiivin 92/87/ETY kumoamisesta 7 päivänä syyskuuta 1998 annetun komission direktiivin 98/67/EY 7 artiklan 1 kohdan

mukaisia velvoitteitaan, koska se ei ole antanut säädetyssä määräajassa kyseisten direktiivien noudattamisen edellyttämiä lakeja, asetuksia ja hallinnollisia määräyksiä.

2) Helleenien tasavalta velvoitetaan korvaamaan oikeudenkäyntikulut.

(1) - Hedelmien ja vihannesten torjunta-ainejäämien enimmäismäärien vahvistamisesta annetun direktiivin 76/895/ETY, viljojen torjunta-ainejäämistä annetun direktiivin 86/362/ETY, eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta annetun direktiivin 86/363/ETY ja torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, annetun direktiivin 90/642/ETY muuttamisesta 25 päivänä kesäkuuta 1997 annettu neuvoston direktiivi 97/41/EY (EYVL L 184, s. 33).

(2) - Toimenpiteiden vahvistamisesta tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun neuvoston direktiivin 95/69/EY panemiseksi täytäntöön 9 päivänä heinäkuuta 1998 annettu komission direktiivi 98/51/EY (EYVL L 208, s. 43).

(3) - Direktiivien 80/511/ETY, 82/475/ETY, 91/357/ETY ja neuvoston direktiivin 96/25/EY muuttamisesta ja direktiivin 92/87/ETY kumoamisesta 7 päivänä syyskuuta 1998 annettu komission direktiivi 98/67/EY (EYVL L 261, s. 10).

(4) - Komissio vaati kanteessaan alun perin yhteisöjen tuomioistuinta toteamaan myös, että Helleenien tasavalta ei ole noudattanut direktiivin 77/99/ETY ja direktiivin 72/462/ETY muuttamisesta jauhettuun lihaan, lihavalmisteisiin ja tiettyihin muihin eläinperäisiin tuotteisiin sovellettavien sääntöjen osalta 16 päivänä joulukuuta 1997 annetun neuvoston direktiivin 97/76/EY (EYVL 1998, L 10, s. 25) mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä. Komissio luopui kuitenkin osittain kanteesta kyseisen direktiivin osalta 3.5.2001 jättämällään kirjelmällä.

(5) - Ks. esim. asia C-315/98, komissio v. Italia, tuomio 11.11.1999 (Kok. 1999, s. I-8001, 11 kohta).